Самарада "Мөселманнар хәзерге дөньяда" дип аталган яшьләр форумы узды

	Күптән түгел Самараның Җәмигъ мәчетендә "Мөселманнар хәзерге дөньяда" дип аталган яшьләр форумы үткәрелде. Аны Самара өлкәсе губернаторы администрациясе ярдәмендә өлкә мөселманнарының региональ Диния нәзарәте оештырган иде. Форумның төп максаты итеп оештыручылар буыннан-буынга күчеп килгән традицион исламның рухи байлыгын саклап, аны бүгенге һәм киләчәк буыннарга тапшыру мәсьәләләрен билгеләгәннәр.	 Җыелучыларны - хакимият органнары, иҗтимагый оешмалар вәкилләрен, мәдрәсә шәкертләрен өлкә администрациясенең җәмәгатьчелек фикерен өйрәнү департаментының милли һәм конфессиональ сәясәт идарәсе баш консультанты Роман Кирсанов, өлкә мөселманнарының региональ Диния нәзарәте рәисе, мөфти Талип хәзрәт Яруллин сәламләделәр. 
	Исхак АПАНАЕВ	
Бердәмлек

	№ --- | 18.12.2015	


